Kêrel skiet glo meisie doodArgieffoto ŉ Vrou is Sondag in Protea Glen in Soweto, Gauteng vermoedelik deur haar kêrel doodgeskiet. “Die paartjie het by die man se huis gestry,” het ao Kay Makhubela, woordvoerder van die polisie, gesê. “Die man het sy vuurwapen te voorskyn gebring en haar een keer geskiet. Sy is op slag dood.” Die man het toe glo met haar motor, vermoedelik ŉ rooi Hyundai i20, gevlug. Die polisie kon nie aan Maroela Media bevestig dat die man ŉ polisiebeampte is nie. ŉ Saak van moord en diefstal van ŉ motorvoertuig word ondersoek. Makhubela sê die polisie is op soek na die man.